Δράμι

Το δράμι είναι μονάδα μέτρησης βάρους, σε χρήση στην Ελλάδα μέχρι το 1959. Ένα δράμι στην Ελλάδα ήταν ισοδύναμο με 3,203 γραμμάρια. 400 δράμια ισοδυναμούσαν με μια οκά.

Η λέξη είναι αντιδάνειο και προέρχεται από το αραβικό ντιράμ (ή ντιρχάμ), το οποίο με τη σειρά του προέρχεται από τη αρχαία δραχμή.

Το βάρος του δραμιού ήταν διαφορετικό κατά τόπους:Εγκυκλοπαιδικό Λεξικό Ελευθερουδάκη, Εκδοτικός Οίκος Ελευθερουδάκης, ΑΕ Αθήνα 1928
 3,203 γραμμάρια στην Τουρκία, Ελλάδα και Αλβανία.
 3,17514659 γραμμάρια στην Κύπρο.
 3,06 γραμμάρια στην Περσία.
 3,12 γραμμάρια στην Αίγυπτο.
 2,592 στην Αβησσυνία.
 3,052 στην Τριπολίτιδα και
 4,226 στην Αλγερία 

Η λέξη χρησιμοποιείται και μεταφορικά για να δείξει την πολύ μικρή ποσότητα, όπως στην έκφραση "δεν έχει δράμι μυαλό" (δεν έχει σχεδόν καθόλου μυαλό - δεν είναι έξυπνος).

Η έκφραση «τα έχει τετρακόσια» αναφέρεται Ελληνοαραβικά γλωσσικά ταξίδια, Νίκος Σαραντάκος σε άνθρωπο που έχει πλήρη επίγνωση και λογική (δεν του λείπει κανένα από τα 400 δράμια που υπάρχουν σε μια οκά).

 Παραπομπές 

 Εξωτερικοί σύνδεσμοι 


Δραμι
Δραμι